## El Consell autoritza l’adhesió d’FGV a l’acord marc de la Generalitat per al subministrament d’energia elèctrica

*** El pressupost de licitació per un any és de 18,2 milions d’euros i el valor estimat del contracte és de 20,9 milions d’euros
* Amb este contracte s’aborden les necessitats de consum de les explotacions de Metrovalencia i TRAM d’Alacant**

El Ple del Consell ha autoritzat Ferrocarrils de la Generalitat Valenciana (FGV) a adherir-se a l’acord marc de la Central de Compres sobre subministrament d’energia elèctrica en els punts de consum de l’Administració de la Generalitat, el seu sector públic instrumental i entitats adherides.

L’acord fa referència al subministrament d’energia elèctrica per a tracció, instal·lacions de manteniment, edificis d’oficines, estacions subterrànies i de superfície d’FGV a Alacant i València per al període comprés entre l’1 d’agost de 2024 i el 31 de juliol de 2025. L’actual contracte amb l’empresa comercialitzadora Endesa Energía SAU finalitza el 31 de juliol de 2024.

L’import base de licitació ascendix a 18.215.149,00 euros, IVA exclòs, i el valor estimat del contracte, segons el que s’establix en l’article 101 de la Llei de contractes del sector públic, és de 20.947.422,35 euros, IVA exclòs.

Fecha: 09/07/2024